V dôsledku toho by sa mala urýchlene zmobilizovať podpora z fondov, aby sa znížila záťaž pre národné rozpočty. Preto je ako dočasné a mimoriadne opatrenie a bez toho, aby tým boli dotknuté pravidlá, ktoré by sa mali uplatňovať za bežných okolností, potrebné rozšíriť možnosť zvýšenia spolufinancovania z rozpočtu EÚ z 90 % na 100 %, v dôsledku čoho už nebude potrebné vnútroštátne spolufinancovanie, na päť cezhraničných programov v rámci ENI s Moldavskou republikou a Ukrajinou na účtovné roky, ktoré sa začínajú 1. júla 2021, 1. júla 2022 a 1. júla 2023.

Pokiaľ ide o programy, do ktorých je zapojené Rusko a Bielorusko, príčinou narušenia je nevyhnutné pozastavenie dohôd o financovaní medzi EÚ a Ruskom a Bieloruskom začiatkom marca v dôsledku invázie Ruska na Ukrajinu. Znamenalo to pozastavenie vykonávania programov a realizácie projektov s orgánmi a prijímateľmi z uvedených dvoch krajín. Pozastavenie je v súlade so zákazom poskytovania finančnej podpory ruským verejným subjektom, ktorý Rada zaviedla 8. apríla 2022.

Po prvé v dôsledku nevyprovokovanej a neodôvodnenej vojenskej agresie Ruska, ako aj zapojenia Bieloruska do tejto agresie je vykonávanie trinástich programov cezhraničnej spolupráce a dvoch programov nadnárodnej spolupráce medzi deviatimi členskými štátmi a Ukrajinou a Moldavskou republikou na jednej strane a Ruskom a Bieloruskom na strane druhej z rôznych dôvodov značne narušené. Pokiaľ ide o programy s Ukrajinou, narušenie spočíva v dosahu invázie Ruska na vykonávanie programov a realizáciu projektov aktérmi na Ukrajine. Okrem toho značné presuny vysídlených osôb tak v rámci Ukrajiny, ako aj z Ukrajiny najmä do Moldavskej republiky si vyžadovali, aby sa verejné orgány a jednotlivci sústredili na humanitárnu a bezprostrednú pomoc namiesto toho, aby pokračovali v projektoch spolupráce.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Návrh sa týka len programov ENI-CBC z rokov 2014 – 2020 a nemenia sa ním existujúce rozpočtové záväzky. Uľahčí sa ním zrýchlenie vykonávania programov a zníži sa záťaž pre prijímateľov a národné rozpočty v krajinách najviac postihnutých vojnou (na Ukrajine, v Moldavskej republike a v členských štátoch, ktoré sa zúčastňujú na cezhraničnej spolupráci s týmito krajinami). Vzhľadom na to, že finančné plnenie programov ENI-CBC sa uskutočňuje prostredníctvom platieb v rámci predbežného financovania až do výšky 100 % viazaných finančných prostriedkov EÚ (ENI a EFRR) a že väčšinu predbežného financovania na programy už Komisia vyplatila, navrhované opatrenie nebude mať vplyv na platobné rozpočtové prostriedky v roku 2022 ani v roku 2023, keďže rok 2023 je posledným rokom oprávnenosti výdavkov na projekty.

(4)Únia v dôsledku vojenskej agresie Ruska voči Ukrajine, a najmä jej východné regióny, ako aj západné časti Ukrajiny a Moldavskej republiky čelia značnému prílevu vysídlených osôb. To predstavuje ďalšiu výzvu pre členské štáty a iné krajiny hraničiace s Ukrajinou, ktorá by sa mohla rozšíriť do iných členských štátov, najmä v čase, keď sa ich hospodárstva stále zotavujú z vplyvu pandémie COVID-19.

(6)Akékoľvek vykonávanie programov a realizácia projektov s Ruskom a Bieloruskom sa pozastavuje od príslušného oznámenia o pozastavení dohôd o financovaní programov spolupráce s týmito krajinami. Je potrebné stanoviť osobitné pravidlá týkajúce sa ďalšieho vykonávania programov spolupráce podporovaných z ENI a EFRR, a to aj v prípade ukončenia príslušnej dohody o financovaní.

(7)Vykonávanie programov spolupráce podporovaných z ENI sa riadi vykonávacím nariadením Komisie (EÚ) č. 897/2014. Vykonávacie nariadenie (EÚ) č. 897/2014 však nemožno podľa potreby zmeniť, pretože jeho právny základ, nariadenie (EÚ) č. 232/2014, už nie je od 31. decembra 2020 účinné. Preto je potrebné stanoviť osobitné ustanovenia týkajúce sa ďalšieho vykonávania príslušných programov spolupráce v samostatnom nástroji.

(8)Dohody o financovaní programov spolupráce s Ukrajinou a Moldavskou republikou sa nepozastavujú. Vykonávanie programov je však výrazne ovplyvnené nevyprovokovanou a neodôvodnenou vojenskou agresiou Ruska voči Ukrajine a značným prílevom vysídlených osôb z Ukrajiny do Moldavskej republiky. S cieľom riešiť výzvy, ktorým čelia programoví partneri, orgány zodpovedné za programy a projektoví partneri, je potrebné stanoviť osobitné pravidlá ďalšieho vykonávania príslušných programov spolupráce.

(9)V snahe znížiť zaťaženie verejných rozpočtov vyplývajúce z potreby reagovať na nevyprovokovanú a neodôvodnenú vojenskú agresiu Ruska voči Ukrajine a na značný prílev vysídlených osôb z Ukrajiny by sa na príspevok Únie nemalo uplatňovať pravidlo spolufinancovania stanovené vo vykonávacom nariadení (EÚ) č. 897/2014.

(10)Úprava miery spolufinancovania by si mala vyžadovať len oznámenie revidovaných finančných tabuliek Komisii a iných procesných postupov, pravidlá týkajúce sa úprav a revízií programov by sa mali zjednodušiť v prípade programov priamo ovplyvnených vojenskou agresiou voči Ukrajine alebo značným prílevom vysídlených osôb z Ukrajiny. Všetky potenciálne následné zmeny vrátane cieľových hodnôt ukazovateľov by sa mali umožniť v rámci neskoršej zmeny programu po skončení účtovného roka.

(11)Výdavky na projekty zamerané na riešenie migračných výziev v dôsledku vojenskej agresie Ruska voči Ukrajine by mali byť oprávnené od dátumu začatia tejto agresie, t. j. od 24. februára 2022.

(12)Hoci za riadenie projektov, ktoré spoločný monitorovací výbor už vybral, zodpovedá riadiaci orgán, v rámci niektorých programov má niektoré zmeny projektov schvaľovať spoločný monitorovací výbor. Na urýchlenie potrebných zmien preto treba stanoviť, že zodpovednosť za zmeny dokumentov, v ktorých sa stanovujú podmienky podpory pre projekty ovplyvnené narušením vykonávania programu v súlade s vnútroštátnym právom riadiaceho orgánu, nesie len príslušný riadiaci orgán bez predchádzajúceho schválenia spoločným monitorovacím výborom. Takéto zmeny by sa mali okrem iného vzťahovať na nahradenie hlavného prijímateľa a akékoľvek zmeny finančného plánu a lehôt na realizáciu. Pokiaľ ide o nové projekty, riadiacemu orgánu by sa malo výslovne povoliť podpisovanie zmlúv aj po 31. decembri 2022, s výnimkou zmlúv na veľké projekty v oblasti infraštruktúry. Všetky projektové činnosti financované v rámci programu by sa však mali ukončiť najneskôr do 31. decembra 2023.

(13)Agresia Ruska voči Ukrajine spôsobila vyššiu infláciu, než sa predpokladalo, a neočakávaný nárast cien v oblasti dodávok a stavebníctva, čo má spolu dosah na realizáciu veľkých projektov v oblasti infraštruktúry v rámci príslušných programov. S cieľom napraviť túto situáciu by sa malo umožniť, aby podiel príspevku Únie pridelený na takéto projekty presiahol strop stanovený v článku 38 ods. 4 vykonávacieho nariadenia (EÚ) č. 897/2014, a to konkrétne 30 % pri ukončení programu, za predpokladu, že presiahnutie je spôsobené len neočakávaným zvýšením cien v oblasti dodávok a stavebníctva.

(14)Overovania vykonávané riadiacim orgánom pozostávajú z administratívneho overovania a overovania projektov na mieste. Pre narušenie vykonávania programov už nebolo na Ukrajine možné vykonávať overovania projektov na mieste. Preto je potrebné stanoviť možnosť vykonávať len administratívne overovania. Okrem toho, ak bol prvok infraštruktúry projektu zničený pred tým, ako bolo možné vykonať overenia, na účely schválenia účtov by sa malo umožniť vykázať súvisiace výdavky na základe čestného vyhlásenia prijímateľa, v ktorom sa uvedie, že projekt pred svojím zničením zodpovedal obsahu uvedenému vo faktúrach alebo v dokladoch rovnocennej dôkaznej hodnoty.

(15)Podľa článku 39 ods. 1 vykonávacieho nariadenia (EÚ) č. 897/2014 môžu projekty dostať finančný príspevok, ak spĺňajú súbor podrobných kritérií. Pre narušenie vykonávania programov nemusí byť jedno alebo viaceré z týchto kritérií, najmä požiadavka, aby mal projekt jasný dosah v oblasti cezhraničnej alebo nadnárodnej spolupráce, na začiatku narušenia alebo pri ukončení daného projektu splnené. Okrem toho sa už nemusí dodržiavať základná podmienka zapojenia prijímateľov aspoň z jedného zúčastneného členského štátu a aspoň z jednej zúčastnenej partnerskej krajiny. Preto je potrebné určiť, či výdavky možno predsa len považovať za oprávnené napriek skutočnosti, že niektoré podmienky financovania už nemusia byť splnené pre narušenie vykonávania programov.

(16)V dôsledku narušenia vykonávania programov mnohé projekty de facto nebudú mať partnera z partnerskej krajiny. S cieľom umožniť prijímateľom v členských štátoch dokončiť svoje činnosti je vhodné výnimočne sa odchýliť od povinnosti, aby všetky projekty mali aspoň jedného prijímateľa z partnerskej krajiny a aby všetky činnosti mali skutočný cezhraničný alebo nadnárodný dosah a prínosy.

(17)Povinnosti hlavného prijímateľa sa vzťahujú na všetky činnosti spojené s realizáciou projektu. V dôsledku narušenia realizácie projektov mohlo dôjsť k tomu, že hlavní prijímatelia nemôžu plniť svoje povinnosti na strane partnerskej krajiny. Povinnosti hlavného prijímateľa by sa preto mali upraviť a v prípade potreby obmedziť na realizáciu projektov na strane členských štátov. Hlavným prijímateľom by sa takisto malo umožniť zmeniť písomnú dohodu s ostatnými projektovými partnermi a pozastaviť určité činnosti alebo účasť určitých partnerov. Napokon by sa malo upustiť od povinnosti hlavných prijímateľov prevádzať platby prijaté od riadiaceho orgánu iným partnerom alebo by sa mala táto povinnosť aspoň upraviť.

(18)V záujme riešenia výnimočných okolností v rámci dotknutých programov je potrebné zabezpečiť, aby sa projekty zamerané na riešenie migračných výziev mohli vo výnimočných prípadoch a s náležitým odôvodnením vyberať bez predchádzajúcej výzvy na predkladanie návrhov.

(19)Po pozastavení dohôd o financovaní s partnerskými krajinami boli pozastavené platby súvisiace s účasťou Ruska či Bieloruska. Na Ukrajine navyše mimoriadne opatrenia prijaté národnou bankou a bezpečnostná situácia vyplývajúca z vojenskej agresie Ruska voči Ukrajine bránia prevodu peňazí do zahraničia. Je preto vhodné povoliť, aby riadiaci orgán priamo vyplácal granty prijímateľom projektov v členských štátoch a v partnerských krajinách, ktorých dohody o financovaní nie sú pozastavené.

(20)V rámci programov ENI-CBC sa vyžaduje stanovenie metódy prepočtu výdavkov vzniknutých v inej mene, než je euro. Táto metóda sa má uplatňovať počas obdobia trvania programu. Vzhľadom na finančné a hospodárske dôsledky vojenskej agresie Ruska voči Ukrajine dochádza k neočakávaným výkyvom výmenných kurzov. Preto je potrebné stanoviť možnosť zmeny tejto metódy.

(21)Pre narušenie vykonávania programov by riadiace orgány nemuseli byť schopné prijímať bankové prevody z určitých partnerských krajín, v dôsledku čoho by bolo vymáhanie dlhov od prijímateľov projektov, ktorí sa nachádzajú v takýchto krajinách, nemožné. V prípade partnerskej krajiny, ktorá preniesla časť svojho vnútroštátneho príspevku na riadiaci orgán, by sa tieto sumy mali použiť na kompenzáciu takýchto dlhov. V prípade ostatných partnerských krajín by Komisia mala upustiť od príkazov na vymáhanie v súvislosti s nevymožiteľnými pohľadávkami alebo by sa nimi mala zaoberať.

(22)V súlade s článkom 26 nariadenia Európskeho parlamentu a Rady (EÚ) č. 1299/2013 sa uplatniteľné podmienky vykonávania programu, ktorými sa riadi finančné hospodárenie, ako aj aspekty tvorby programov, monitorovania, hodnotenia a kontroly účasti tretích krajín prostredníctvom príspevku zo zdrojov ENI na programy nadnárodnej spolupráce, stanovia v príslušnom programe spolupráce a v prípade potreby v dohode o financovaní medzi Komisiou, vládami dotknutých tretích krajín a členským štátom, v ktorom sa nachádza riadiaci orgán daného programu spolupráce. Hoci uplatniteľné podmienky vykonávania programu, ktorými sa riadia takéto aspekty, by sa mohli upraviť zmenou programu spolupráce, je potrebné stanoviť niekoľko výnimiek z určitých ustanovení nariadenia (EÚ) č. 1299/2013 s cieľom umožniť uplatňovanie ustanovení určených pre programy ENI-CBC aj na dva programy nadnárodnej spolupráce uvedené v časti 2 prílohy.

(23)Keďže ciele tohto nariadenia, a to stanoviť osobitné ustanovenia v súvislosti s vykonávaním programov spolupráce ovplyvnených vojenskou agresiou Ruska voči Ukrajine, nie je možné uspokojivo dosiahnuť iba na úrovni členských štátov, ale z dôvodu rozsahu a účinkov navrhovanej činnosti ich možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie týchto cieľov.

(24)Financovanie poskytnuté v súvislosti s týmto nariadením má byť v súlade s podmienkami a postupmi stanovenými v reštriktívnych opatreniach prijatých podľa článku 215 zmluvy.

(25)Keďže treba naliehavo riešiť migračné výzvy spôsobené vojenskou agresiou Ruska voči Ukrajine a pretrvávajúcou krízou v oblasti verejného zdravia vyplývajúcou z pandémie COVID-19, považuje sa za nevyhnutné stanoviť výnimku z osemtýždňovej lehoty uvedenej v článku 4 Protokolu č. 1 o úlohe národných parlamentov v Európskej únii, ktorý tvorí prílohu k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu.